**ROKIŠKIO RAJONO SAVIVALDYBĖS ADMINISTRACIJOS**

**DIREKTORIUS**

**Į S A K Y M A S**

**DĖL TRIUKŠMO ŠALTINIŲ VALDYTOJŲ, KURIE NĖRA ŪKIO SUBJEKTAI, PLANINIŲ PATIKRINIMŲ TAISYKLIŲ PATVIRTINIMO**

2018 m. vasario 12 d. Nr. AV-143

Rokiškis

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 18 straipsnio 1 dalimi, Lietuvos Respublikos triukšmo valdymo įstatymo 13 straipsnio 2 dalies 4 ir 9 punktais, Lietuvos Respublikos Vyriausybės 2016 m. lapkričio 9 d. nutarimo Nr. 1120 „Dėl Triukšmo, kylančio atliekant statybos darbus gyvenamose patalpose ir gyvenamosiose teritorijose, kontrolės vykdymo aprašo patvirtinimo“ 7 punktu,

 1. N u s t a t a u leidžiamą statybos darbų, kurių metu skleidžiamas triukšmas, pradžios ir pabaigos laiką Rokiškio rajono savivaldybės gyvenamosiose patalpose ir gyvenamosiose teritorijose:

 1.1. darbo dienomis – nuo 7 val. iki 19 val.;

 1.2. šeštadieniais – nuo 8 val. iki 17 val., sekmadieniais – nuo 10 val. iki 15 val.

 2. S k i r i u statybos darbų triukšmo kontrolieriais:

 2.1 Rokiškio rajono savivaldybės administracijos seniūnijų seniūnus ir seniūnų pavaduotojus;

 2.2. Rokiškio rajono savivaldybės administracijos Ūkio ir viešosios tvarkos skyriaus vyriausiąją specialistę Renatą Kazanavičienę;

 2.3. Rokiškio rajono savivaldybės administracijos Statybos ir infrastruktūros plėtros skyriaus specialistą.

 3. Į g a l i o j u 2 punkte nurodytus valstybės tarnautojus vykdyti triukšmo, kylančio atliekant statybos darbus Rokiškio rajono savivaldybės gyvenamosiose patalpose ir gyvenamosiose teritorijose, kontrolę.

 4. T v i r t i n u Triukšmo šaltinių valdytojų, kurie nėra ūkio subjektai, planinių patikrinimų taisykles (pridedama).

 5. Į p a r e i g o j u šį įsakymą skelbti savivaldybės interneto svetainėje.

 6. P r i p a ž į s t u netekusiu galios Rokiškio rajono savivaldybės administracijos direktoriaus 2017 m. sausio 30 d. įsakymą Nr. AV-113 „Dėl triukšmo šaltinių valdytojų, kurie nėra ūkio subjektai, planinių patikrinimų taisyklių patvirtinimo“.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktoriaus pavaduotoja, Danguolė Kondratenkienė

laikinai einanti administracijos direktoriaus pareigas

Evelina Tupalskytė

 PATVIRTINTA

 Rokiškio rajono savivaldybės administracijos direktoriaus 2018 m. vasario 12 d.

 įsakymu Nr. AV-143

**TRIUKŠMO ŠALTINIŲ VALDYTOJŲ, KURIE NĖRA ŪKIO SUBJEKTAI, PLANINIŲ PATIKRINIMŲ TAISYKLĖS**

**I. BENDROSIOS NUOSTATOS**

1. Triukšmo šaltinių valdytojų, kurie nėra ūkio subjektai (toliau – Subjektai), planinių patikrinimų, taisyklės (toliau – Taisyklės) nustato planuojamų tikrinti triukšmo šaltinių valdytojų sąrašo (toliau – Sąrašas) sudarymo kriterijus, subjektų veiklos planinių patikrinimų atlikimo tvarką ir trukmę.

2. Taisyklių tikslas – reglamentuoti veiklos, kurią vykdant gyvenamosiose patalpose ir teritorijose skleidžiamas triukšmas, valdymą, siekiant apsaugoti žmonių sveikatą bei aplinką nuo neigiamo triukšmo poveikio ir užtikrinti žmonių gyvenimo kokybę.

3. Taisyklėse vartojamos sąvokos:

3.1. **Triukšmas** – nepageidaujami arba žmogui kenksmingi išoriniai garsai, kuriuos sukuria žmonių veikla.

3.2. **Triukšmo prevencija** – priemonių, mažinančių triukšmo šaltinių įvairovę ir (ar) skaičių, užkertančių kelią viršyti triukšmo ribinius dydžius ir (ar) mažinančių triukšmo šaltinių garso slėgio, galios, stiprumo, energijos lygius, įgyvendinimas.

3.3. **Triukšmo šaltinio valdytojas** – triukšmo šaltinio savininkas arba kitas asmuo, teisėtai valdantis triukšmo šaltinį.

3.4. **Triukšmo šaltinis** – bet koks įrenginys ar objektas, kuris kelia (skleidžia) triukšmą.

3.5.**Gyvenamoji teritorija** – teritorija, kuri pagal teritorijų planavimo dokumentuose ar žemės valdos projektuose nustatytą žemės naudojimo būdą laikoma vienbučių ir dvibučių gyvenamųjų pastatų teritorija arba daugiabučių gyvenamųjų pastatų ir bendrabučių teritorija.

3.6. **Gyvenamosios patalpos** – patalpos, kurios pagal nekilnojamojo turto kadastre įrašytus duomenis laikomos gyvenamosios paskirties patalpomis.

3.7.**Statybos darbų triukšmo kontrolierius** – savivaldybės vykdomosios institucijos įgaliotas asmuo vykdyti Lietuvos Respublikos triukšmo valdymo įstatymo kontrolę.

4. Kitos Taisyklėse vartojamos sąvokos atitinka Lietuvos Respublikos statybos įstatyme, Lietuvos Respublikos triukšmo valdymo įstatyme ir kituose statybą, teritorijų planavimą, triukšmo valdymą ir viešąjį administravimą reglamentuojančiuose įstatymuose, Lietuvos Respublikos Vyriausybės nutarimuose vartojamas sąvokas ir kitus Lietuvos Respublikos teisės aktus.

**II. SĄRAŠO SUDARYMO KRITERIJAI**

5. Sąrašas sudaromas atsižvelgus į tikrintinų triukšmo šaltinių valdytojų atrankos kriterijus:

5.1. statybos darbų rūšis bei pobūdį;

5.2. numatomų statybos, remonto darbų terminus;

5.3. numatomą triukšmo lygį;

5.4. planuojamą triukšmo trukmę per parą;

5.5. triukšmo mažinimo priemones;

5.6. galimas naudojamų medžiagų ar išmetamų į aplinką teršalų neigiamą poveikį aplinkai;

5.7. fizinių ar juridinių asmenų, viešojo administravimo subjektų skundus ar pranešimus dėl triukšmo valdymo reikalavimų pažeidimų.

**III. PLANINIŲ PATIKRINIMŲ ATLIKIMO TVARKA IR TRUKMĖ**

6. Triukšmo šaltinių valdytojai, planuojantys statybos, remonto, montavimo darbus gyvenamosiose vietovėse, privalo ne vėliau kaip prieš 7 kalendorines dienas iki šių darbų pradžios raštu (paštu, el. paštu) pateikti statybos darbų triukšmo kontrolieriui pranešimą (Taisyklių 1 priedas), kuriame turi būti nurodoma:

6.1. informacija apie triukšmo šaltinių naudojimo vietą;

6.2. planuojamas triukšmo lygis ir jo trukmė per parą;

6.3. triukšmo mažinimo priemonės;

6.4. darbų atlikimo terminas;

6.5. galimas naudojamų medžiagų ar išmetamų į aplinką teršalų neigiamas poveikis aplinkai.

7.  Nepateikus Taisyklių 6 punkte nurodyto pranešimo darbai negali būti pradėti, o jau pradėti turi būti nedelsiant nutraukti.

8. Gavę Taisyklių 6 punkte nurodytą pranešimą, statybos darbų triukšmo kontrolieriai įvertina, ar pranešime nurodytas planuojamų statybos darbų laikas atitinka Rokiškio rajono savivaldybės administracijos direktoriaus nustatytus reikalavimus dėl statybos darbų pradžios ir pabaigos, ar pranešime pateikta Triukšmo valdymo įstatymo 14 straipsnio 2 dalyje nurodyta informacija.

9. Statybos darbų triukšmo kontrolieriai gali kreiptis į pranešimą apie planuojamus statybos darbus pateikusius asmenis su prašymu ne vėliau kaip per 5 darbo dienas nuo triukšmo šaltinių valdytojų informavimo apie nustatytus trūkumus patikslinti pranešimą.

10. Statybos darbų triukšmo kontrolieriai, gavę pranešimą apie planuojamus statybos, remonto, montavimo darbus gyvenamosiose vietovėse ir su tuo susijusių triukšmo šaltinių naudojimo vietą, planuojamą triukšmo lygį, jo trukmę per parą, triukšmo mažinimo priemones, savivaldybės administracijos direktoriaus pavedimu tvirtina planuojamų tikrinti triukšmo šaltinių valdytojų sąrašą ir atlieka šiuos veiksmus:

10.1. kaupia gautą informaciją, ją sistemina, analizuoja ir teikia pasiūlymus triukšmui mažinti;

10.2. teikia reikalavimus triukšmo šaltinių valdytojams triukšmo prevencijos ir mažinimo priemonių įgyvendinimui;

10.3. triukšmo šaltinių valdytojams siūlo pašalinti nustatytus trūkumus, pateikti papildomą informaciją;

10.4. kontroliuoja, kaip įgyvendinamos nurodytos triukšmo mažinimo priemonės.

11. Prieš Triukšmo šaltinių valdytojų veiklos planinį patikrinimą, likus ne mažiau kaip 2 darbo dienoms, statybos darbų triukšmo kontrolierius informuoja triukšmo šaltinių valdytojus apie numatomą vykdyti patikrinimą, nurodydamas planuojamo patikrinimo laiką.

12. Planiniai patikrinimai atliekami ne rečiau kaip kartą per statybos darbų numatytą laikotarpį.

13.  Planinio tikrinimo ilgiausia trukmė 2 darbo dienos nuo patikrinimo pradžios, kai statybos darbų triukšmo kontrolierius prisistato tikrinamam triukšmo šaltinių valdytojui. Planinio tikrinimo trukmė gali būti pratęsta, bet ne daugiau kaip iki 7 dienų. Tikrinimas laikomas baigtu, kai surašomas ir tinkamai įforminamas tikrinimo aktas (Taisyklių 2 priedas).

14. Planinio patikrinimo metu dalyvauja ne mažiau kaip du paskirti statybos darbų triukšmo kontrolieriai.

15. Planinio patikrinimo metu triukšmo šaltinio valdytojas gavęs triukšmo prevencijos ir mažinimo priemonių įgyvendinimo reikalavimus, kurie surašyti patikrinimo akte, privalo triukšmo prevencijos ir mažinimo priemonių įgyvendinimo reikalavimus įvykdyti ne vėliau kaip per 4 kalendorines dienas nuo reikalavimų pateikimo dienos.

16. Kol vykdomi reikalavimų įgyvendinimai statybos darbai turi būti sustabdyti.

17. Triukšmo šaltinių valdytojui, pateikus motyvuotą prašymą, terminas nurodytas 15 punkte, gali būti pratęsiamas, bet ne ilgiau kaip pusę nurodyto atitinkamo termino laiko. Sprendimą dėl termino pratęsimo priima statybos darbų triukšmo kontrolierius.

18. Statybos triukšmo kontrolieriui tikrinimo metu nustačius pažeidimą pagal Lietuvos Respublikos administracinių nusižengimų kodeksą, pradedama administracinio nusižengimo teisena dėl Lietuvos Respublikos triukšmo valdymo įstatymo ir kitų teisės aktų, reglamentuojančių triukšmo valdymą, pažeidimo.

**IV. BAIGIAMOSIOS NUOSTATOS**

19.  Triukšmo šaltinių valdytojai privalo laikytis nustatytų triukšmo ribinių dydžių, leidžiamo statybų darbų pradžios ir pabaigos laiko nustatymo ir užtikrinti, kad naudojamų įrenginių triukšmo lygis neviršytų vietovei, kurioje naudojami triukšmo šaltiniai, nustatytų triukšmo ribinių dydžių, netrikdyti viešosios rimties.

20. Triukšmo šaltinių skleidžiamo triukšmo matavimai atliekami teisės aktų nustatyta tvarka. Vertinant triukšmą gali būti remiamasi ir kitais įrodymais (liudytojų, nukentėjusiųjų parodymai, garso, vaizdo įrašai ir panašiai).

21. Taisyklėse nustatytų reikalavimų laikymosi kontrolę užtikrina Rokiškio rajono savivaldybės administracijos statybos darbų triukšmo kontrolieriai. Teisę surašyti administracinių nusižengimų protokolus už Taisyklių nesilaikymą turi Rokiškio rajono savivaldybės administracijos direktoriaus įgalioti valstybės tarnautojai ir Lietuvos Respublikos administracinių nusižengimų kodekse nurodyti pareigūnai.

22. Šių Taisyklių reikalavimus pažeidę asmenys atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Triukšmo šaltinių valdytojų, kurie nėra ūkio subjektai,

planinių patikrinimų taisyklių

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Juridinio asmens pavadinimas arba fizinio asmens vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Buveinės arba gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Telefono numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(El. pašto adresas)

Rokiškio rajono savivaldybės administracijai

**Pranešimas**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)

Rokiškis

Atsižvelgiant į Lietuvos Respublikos triukšmo valdymo įstatymo 14 straipsnio 2 dalį, teikiu šią informaciją:

1. \_\_\_\_\_\_\_\_\_\_\_\_\_\_\_\_\_\_ planuoju pradėti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data) (statybos, remonto, montavimo)

darbus gyvenamojoje vietovėje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

2. Planuojamas triukšmo lygis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

3. Planuojama triukšmo trukmė per parą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

4. Bus įgyvendintos šios triukšmo mažinimo priemonės: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

5. Numatomas statybos, remonto darbų atlikimo terminas ;

6. Galimas naudojamų medžiagų ar išmetamų į aplinką teršalų neigiamas poveikis aplinkai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Prašome nurodyti kokiu būdu norėtumėte gauti informaciją:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Triukšmo šaltinių valdytojų, kurie nėra ūkio subjektai,

planinių patikrinimų taisyklių

 2 priedas

**ROKIŠKIO RAJONO SAVIVALDYBĖS ADMINISTRACIJA**

**TRIUKŠMO ŠALTINIO VALDYTOJO VEIKLOS PLANINIO PATIKRINIMO**

**AKTAS**

20\_\_\_\_ - \_\_\_\_ - \_\_\_\_ Nr.

Rokiškis

Atsižvelgdamas į Triukšmo šaltinių valdytojų, kurie nėra ūkio subjektai, planinių  patikrinimų taisyklių 11 punktą, atlikau Triukšmo šaltinio valdytojo planinį patikrinimą ir nustačiau, kad remonto darbai atliekam gyvenamojoje vietovėje, esančioje adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(remontuojamų patalpų adresas)

kuri priklauso \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tikrinamojo vardas, pavardė)

Nustatytos atliekamų darbų apimtys:

🞎 statybos, 🞎 remonto, 🞎 montavimo, 🞎 griovimo.

Nustatytas atliekamų darbų pobūdis:

🞎 pertvarų griovimas, 🞎 baldų montavimas, 🞎 betonavimas,

🞎 san. mazgų keitimas, 🞎 plytelių klijavimas, 🞎 tinkavimas,

🞎 elektr. instaliac. keitimas, 🞎 durų (langų) keitimas, 🞎 kita.

Kita \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nustatyti naudojami triukšmo šaltiniai:

🞎 pneumatinis plaktukas, 🞎 diskinis pjūklas, 🞎 elektr. perforatorius,

🞎 kūjis, 🞎 el. maišytuvas, 🞎 elektr. oblius, 🞎 elektr. gręžtuvas, 🞎 kampinis šlifuoklis, 🞎 kita.

Kita \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nustatyti darbus atliekantys rangovai ar asmenys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pažeidimų nenustatyta / nustatyti pažeidimai : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nereikalinga išbraukti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Statybos darbų triukšmo kontrolierius \_\_\_\_\_\_\_\_\_\_\_\_\_                \_\_\_\_\_\_\_\_\_\_\_\_\_\_\_\_\_\_\_\_\_\_

(parašas)                                    (vardas ir pavardė)